จังหวัดประจวบคีรีขันธ์ ประกอบพิธีถวายเครื่องราชสักการะพระบรมราชานุสาวรีย์ พระบาทสมเด็จพระจอมเกล้าเจ้าอยู่หัว เนื่องในวันวิทยาศาสตร์แห่งชาติ
จังหวัดประจวบคีรีขันธ์ ประกอบพิธีถวายเครื่องราชสักการะพระบรมราชานุสาวรีย์ พระบาทสมเด็จพระจอมเกล้าเจ้าอยู่หัว ที่อุทยานวิทยาศาสตร์พระจอมเกล้า ณ หว้ากอ เนื่องในวันวิทยาศาสตร์แห่งชาติ            นายพัลลภ สิงหเสนี ผู้ว่าราชการจังหวัดประจวบคีรีขันธ์ เป็นประธานประกอบพิธีถวายเครื่องราชสักการะพระบรมราชานุสาวรีย์ พระบาทสมเด็จพระจอมเกล้าเจ้าอยู่หัว ที่อุทยานวิทยาศาสตร์พระจอมเกล้า ณ หว้ากอ ต.คลองวาฬ อ.เมืองประจวบคีรีขันธ์ เนื่องในวันวิทยาศาสตร์แห่งชาติ ประจำปี 2562 โดยมีหัวหน้าส่วนราชการ ข้าราชการ และประชาชนทุกภาคส่วนร่วมพิธีจำนวนมาก เพื่อน้อมรำลึกในพระมหากรุณาธิคุณและพระปรีชาสามารถของ พระบาทสมเด็จพระจอมเกล้าเจ้าอยู่หัว พระบิดาแห่งวิทยาศาสตร์ไทย และรำลึกเหตุการณ์สำคัญทางประวัติศาสตร์ 151 ปี สุริยุปราคาเต็มดวง ณ หว้ากอ โดยในพิธีมีการขับเสภาเทิดพระเกียรติ พิธีถวายบังคม ขับร้องเพลงมาร์ชหว้ากอ การกล่าวอาเศียรวาท ถวายราชสดุดี และร่วมกันขับร้องเพลงสรรเสริญพระบารมี             พร้อมกันนี้ อุทยานวิทยาศาสตร์พระจอมเกล้า ณ หว้ากอ ได้จัดงานสัปดาห์วิทยาศาสตร์แห่งชาติ ระหว่างวันที่ 18-22 สิงหาคมนี้ โดยมีทั้งกิจกรรมในภาคกลางวันและกลางคืน ภาคกลางวันมีการจัดแสดงเมืองแห่งการเรียนรู้ 6 เมือง และกิจกรรมการประกวดแข่งขันทางวิทยาศาสตร์ ส่วนภาคกลางคืนมีการจัดแสดงแสง สี เสียง 151 ปี สุริยุปราคาเต็มดวง ณ บ้านหว้ากอ ระหว่างวันที่ 18-21 สิงหาคม ประชาชนแบะนักท่องเที่ยวสามารถร่วมงานได้โดยไม่เสียค่าใช้จ่าย#จ.ประจวบคีรีขันธ์ #ประกอบพิธีถวายเครื่องราชสักการะพระบรมราชานุสาวรีย์ #พระบาทสมเด็จพระจอมเกล้าเจ้าอยู่หัว #สำนักข่าวกรมประชาสัมพันธ์ #NNT #ILOVETHAILAND